Document ID: 31983R1072

*****
ΚΑΝΟΝΙΣΜΟΣ (ΕΟΚ) αριθ. 1072/83 ΤΗΣ ΕΠΙΤΡΟΠΗΣ
της 3ης Μαΐου 1983
για την κατάργηση του κανονισμού (ΕΟΚ) αριθ. 86/83 περί αναστολής ορισμένων διατάξεων του κανονισμού (ΕΟΚ) αριθ. 1767/82 όσον αφορά την εφαρμογή των λεπτομερειών για την εισαγωγή ορισμένων τυριών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 3534/82 του Συμβουλίου της 23ης Δεκεμβρίου 1982 περί αναστολής ορισμένων διατάξεων του κανονισμού (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά (3) καταργήθηκε από τον κανονισμό (ΕΟΚ) αριθ. 919/83 (4)· ότι είναι, επομένως, αναγκαίο να καταργηθεί και ο κανονισμός (ΕΟΚ) αριθ. 86/83 της Επιτροπής (5)·
ότι, λόγω της θέσης σε ισχύ του προσωρινού διακανονισμού συντονισμένων μέτρων σχετικά με τις συναλλαγές τυριών μεταξύ της Νορβηγίας και της Κοινότητας, πρέπει να προβλέπεται η εφαρμογή της εισφοράς που προβλέπεται στο παράρτημα Ι υπό ιζ) του κανονισμού (ΕΟΚ) αριθ. 1767/82 της Επιτροπής (6)· ότι, επειδή έχει προσωρινά ανασταλεί η εφαρμογή του εν λόγω διακανονισμού, ορισμένες εισαγωγές τυριών καταγωγής Νορβηγίας δεν έχουν επωφεληθεί από την εφαρμογή της εισφοράς που αναφέρεται στο παράρτημα Ι υπό ιζ) του εν λόγω κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 86/83 καταργείται.
Άρθρο 2
Μετά από αίτηση των ενδιαφερομένων, οι εισαγωγές τυριού Jarlsberg που έχουν πραγματοποιηθεί στην Κοινότητα από την 1η Ιανουαρίου 1983 μέχρι και την έναρξη της ισχύος του παρόντος κανονισμού επωφελούνται ενδεχομένως από την εφαρμογή της εισφοράς που αναφέρεται στο παράρτημα Ι υπό ιζ) του κανονισμού (ΕΟΚ) αριθ. 1767/82.
Για το σκοπό αυτό, ο εισαγωγέας πρέπει:
- να υποβάλει πιστοποιητικό ΙΜΑ 1 που έχει, ενδεχομένως, εκδοθεί εκ των υστέρων,
- να καταθέσει αίτηση απόδοσης σε προθεσμία τριών μηνών από την ημέρα έναρξης της ισχύος του παρόντος κανονισμού.
Αποδεικτικά στοιχεία σχετικά με τις εισαγωγές προσκομίζονται προς ικανοποίηση των αρμοδίων αρχών.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Μαΐου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 3 Μαΐου 1983.

Labels: 3
17